IXEF WIS ḤDAC
Ayɣer i geemmed Ṛebbi i lemḥayen ad ilint?
D Ṛebbi i d-iţţaken lemḥayen i gellan di ddunit?
Anta tamsalt i d-iḍehren di leǧnan n Eidin?
Amek ara yemḥu Ṛebbi ayen akk n diri i d-wwint lemḥayen i seeddan leibad?
1, 2. Acu n lemḥayen i seeddayen yemdanen ass-a, yerna amek i steqsayen iman-nsen xilla n leibad?
MI GEFRA imenɣi deg yiwet n tmurt iţwagezren si lgirra, d luluf n tlawin akk-d warrac imecṭaḥ i gemmuten. Ţwameḍlen meṛṛa deg yiwet n tesraft iwumi i d-zzin imidagen (ṣṣalib) imecṭaḥ. Yeţwakteb fell-asen westeqsi-yagi: “Acuɣer?” Wagi d asteqsi yakk qerriḥen iɣef i gezmer ad ixemmem walbeeḍ. Lɣaci ţmeyyizen s leḥzen ɣef westeqsi-ya m’ara d-teḥdeṛ twaɣit, lgirra, lehlak neɣ timenɣiwt. Leḥwayeǧ-a ţţawint wid ezizen fell-asen, ţhuddunt ixxamen-nsen neɣ ssasayent-asen-d lemḥayen ur iqebbel leeqel. Beqqun ad ẓren iwacu i d-yeɣli fell-asen lhemm.
2 Acuɣer i geemmed Ṛebbi ad ilint lemḥayen? Ma yella Yahwa Ṛebbi d bu tezmert, yeččuṛ d leḥmala, d ukyis yerna d aḥeqqi, ayɣer i teemeṛ ddunit-agi d lkeṛh akk-d lbaṭel? Yella wasmi i testeqsaḍ iman-ik akka?
3, 4. a) Acu i d-iţwerrin belli mačči d leḥṛam a nesteqsi Ṛebbi ayɣer i geţeemmid i lemḥayen? b) Acu i geţḥussu Yahwa m’ara iẓerr cceṛ d lemḥayen?
3 D leḥṛam ma nesteqsa ayɣer i geţeemmid Ṛebbi ad ilint lemḥayen? Kra ugaden ad yili d liman i xuṣṣen di Ṛebbi neɣ d leqder ur t-ţqadaren ara. Lameena, m’ara teɣreḍ Adlis Iqedsen, aţ-ţafeḍ belli llan yergazen unṣiḥen, yeţţagaden Ṛebbi, i gesteqsan iman-nsen akka. Di lemtel, nnbi Ḥabaquq yenna i Yahwa: “Acuɣer i yi-teǧǧiḍ ţwaliɣ leḥṛam? Acuɣer i teţnezziheḍ di lbaṭel? Ţ-ţakkwerḍa kan akw-d uteeddi i ţwaliɣ, iqwa ccwal, teṭṭuqqet teedawit.”—Ḥabaquq 1:3.
4 Eeni Yahwa ilumm Ḥabaquq yellan d unṣiḥ imi d-yefka isteqsiyen-agi? Xaṭi; Yahwa iga ţţawil akken ad ţwaketben deg Wedlis Iqedsen imeslayen-agi i d-yekkan seg wul n Ḥabaquq. Issefhem-as-d daɣen kra n leḥwayeǧ i gesseǧhden liman-ines. D ayen i k-yebɣa Yahwa ula i kečč. Adlis Iqedsen yenna-d belli ‘iţḥebbiṛ fell-ak.’ (1 Buṭrus 5:7) Ur teţţu ara aselmed-agi. Ṛebbi yekṛeh, akteṛ akk n leibad, cceṛ akk-d lemḥayen i d-yeţţawi cceṛ-agi. (Iceaya 55:8, 9) Ihi, iwacu i llant wannect-a n lmeḥnat di ddunit?
IWACU ANNECT-A N LEMḤAYEN?
5. Amek i d-ssefhamen kra n leibad ssebba n lemḥayen, meena acu yesselmad Wedlis Iqedsen?
5 Aṭas i gḍelben i lecyux n ddin-nsen akk-d wid i ten-yesselmaden iwacu i llant wannect-a n lemḥayen. Ssefhamen-asen-d acḥal d abrid belli ayagi d lebɣi n Ṛebbi, belli d neţţa i gketben kulci uqbel a d-iḍru, ula d lmuṣibat m’ara d-ɣlint. Aṭas iwumi nnan belli ulac win i gzemren ad ifhem iberdan n Ṛebbi, neɣ d Ṛebbi i gneqqen leibad, ula d imecṭaḥ, bac ad ilin yid-es deg igenni. Meena, akken i t-id-tlemdeḍ, leemeṛ yelli Yahwa Ṛebbi d ssebba n cceṛ. Adlis Iqedsen yenna-d: “Ḥaca! Illu yexḍa i lbaṭel; anezmar ixḍa i leḥṛam.”—Yub 34:10.
6. Ayɣer xilla n medden i gesbabbayen i Ṛebbi lemḥayen n ddunit?
6 Teẓriḍ acuɣer i s-sbabbayen i Ṛebbi lemḥayen n ddunit? Axaṭer xilla i genwan belli d neţţa i ţ-iḥekmen. Ur ssinen ara yiwen uselmed yesean azal i d-yekkan seg Wedlis Iqedsen. Aselmed-agi isehlen, tḥefḍeḍ-t deg yixef wis 3: lḥakem n ṣṣeḥ n ddunit-agi, d Cciṭan Iblis.
7, 8. a) Amek i d-teţban ccexṣiyya n Cciṭan di ddunit iɣef yeḥkem? b) Imdanen ur kmilen ara, yerna “mkul yiwen a d-imlil tiswiein yelhan neɣ tiswiein n diri.” Amek i d-irennu waya lemḥayen?
7 Adlis Iqedsen iqqar-ed einani: “Ddunit meṛṛa aţţan ddaw n leḥkwem n Wemcum.” (1 Yuḥenna 5:19) Lukan a nxemmem ciṭuḥ, mačči d ṣṣeḥ ayagi? Neţwali ɣef lqaea kamel ccexṣiyya (ṭṭbiea) n Cciṭan “yeţɣurrun ddunit meṛṛa.” (Aweḥḥi 12:9) Cciṭan yeččuṛ d lkeṛh, d lexdee akk-d leqseḥ. Daymi, ddunit, i gellan ddaw n ufus-is, teččuṛ uma d neţţat d lkeṛh, d lexdee akk-d leqseḥ. Tagi ihi d yiwet n ssebba ɣef waydeg i llant wannect-a n lmeḥnat.
8 Ssebba tis snat iɣef i llant wannect-a n lmeḥnat, nwala-ţ-id yakan deg yixef wis 3: leibad ur kmilen ara, d imednuben seg wasmi i d-teḍra lmeeṣeyya-nni di leǧnan n Eidin. Imdanen imednuben zgan ţnaɣen ɣef leḥkem; ayagi igellu-d s lgirrat d cceddat akk-d lemḥayen. (Amusnaw 4:1; 8:9) Adlis Iqedsen yeqqar-ed belli “mkul yiwen a d-imlil tiswiein yelhan neɣ tiswiein n diri.” Ţ-ţagi i d ssebba tis tlata iɣef i llant lemḥayen. (Γer-ed Amusnaw 9:11.) Imi mačči d Yahwa i d lḥakem n ddunit-agi bac ad iḥareb fell-as, ţţilin lɣaci i getmeḥḥinen axaṭer iţţaf-iten-id lḥal di yir amkan d yir taswiet.
9. Iwacu i nezmer a netḥeqqeq belli Yahwa isea ssebba tameqrant iɣef i geǧǧa lemḥayen ad ilint?
9 D ayen iţṣebbiren imi neelem belli mačči d Ṛebbi i d ssebba n lemḥayen. Mačči d neţţa i d-yeţţaken lgirrat, timenɣiwt, cceddat akk-d twaɣiyin, i geţmeḥḥinen leibad. Acu kan, neḥwaǧ a nefhem ayɣer i geǧǧa lemḥayen ad ilint. Imi d Bab n Tezmert, yezmer a tent-yekkes. Acuɣer ihi ur tent-yekkis ara? Bla ccekk, Ṛebbi i nessen tura, i geččuṛen d lemḥibba, yesea ssebba tameqrant iɣef i tent-yeǧǧa.—1 Yuḥenna 4:8.
TEḌHER-ED TEMSALT YESEAN AZAL AMEQRAN
10. Acu i gerra Cciṭan di ccekk, yerna amek i gexdem aya?
10 Bac a nefhem ayɣer i geţeemmid Ṛebbi i lemḥayen, ilaq a neqqel ɣer zzman ideg i d-bdant. Asmi i gdemmer Cciṭan Adam d Ḥewwa akken ad eaṣin Yahwa, teḍher-ed yiwet n temsalt yesean azal ameqran. Cciṭan ur yenkiṛ ara belli Yahwa yesea tazmert (lqeḍra); yeelem belli tazmert-agi ur tesei ara tilisa. Yahwa yesea lḥeqq ad yeḥkem; d lḥeqq-agi i gerra Cciṭan di ccekk. Asmi i geḥseb Ṛebbi d akeddab i geţḥeṛṛimen ayen yelhan i cceeb-is, yerra-t amzun d yir lḥakem. (Γer-ed Laṣel n ddunit 3:2-5.) Am wakken yenna-d belli imdanen ad afen akteṛ n sseed bla leḥkem n Ṛebbi. S wayagi, iḍher-ed belli ixuṣem Yahwa di leḥkem-ines, yeeni di lḥeqq i gesea ad yeḥkem.
11. Ayɣer Yahwa ur yessenger ara kan imeuṣa-nni di Eidin?
11 Adam d Ḥewwa euṣan Yahwa. Amzun nnan-d: ‘Ur neḥwaǧ ara a ɣ-iwelleh Yahwa. Ur nelli ara d imecṭaḥ; neẓra d acu yelhan d acu i diri.’ Amek i gezmer Yahwa ad yefru tamsalt-agi? Amek i gezmer ad isselmed i yemdanen d lmalayekkat meṛṛa belli imeuṣa-nni ɣelṭen yerna d lexdayem-is neţţa i geteeddan? Kra zemren a d-inin: ‘Axiṛ lukan yessenger imeuṣa-nni yerna ieawed-ed kullec si lqae.’ Acu kan, Yahwa yeqsed si zik ad iččaṛ lqaea s tarwa n Adam d Ḥewwa, yerna yebɣa aţ-ţeic tarwa-yagi di lǧennet ɣef lqaea. (Laṣel n ddunit 1:28) Yahwa yeţţaweḍ dima ɣer lmeqsud-is. (Iceaya 55:10, 11) Uyerna, lemmer yenɣi imeuṣa-nni di Eidin, tili ur yessawaḍ ara ad yefru tamsalt-nni i d-iḍehren, i geenan lḥeqq i gesea bac ad yeḥkem.
12, 13. Ssefhem-ed s yiwen n lemtel acuɣer i geǧǧa Yahwa ad yuɣal Cciṭan d lḥakem n ddunit yerna ayɣer i geǧǧa leibad ad sselḥun iman-nsen.
12 A d-nefk yiwen lemtel. Xayel-ed yiwen ccix n llakul la d-issefham i inelmaden-is amek ara frun yiwet n temsalt iweeṛen. Yiwen weqcic iḥeṛcen, meena d ameaṣi, la d-yeqqar belli tifrat-agi i d-yefka ccix ur tṣeḥḥa ara. Yenwa yezmer ad yefru tamsalt-agi xiṛ n ccix-is, am wakken ccix-agi ixuṣṣ. Kra seg wid yeqqaren yid-es nwan-as yesea lḥeqq, dɣa uɣalen d imeuṣa ula d nutni. Acu ara yexdem tura ccix-agi? Ma yella yessufeɣ-iten ɣer beṛṛa, acu ara xemmen wid i d-yeqqimen? Ur s-qqaren ara belli aqcic-nni ameaṣi akk-d wid yeddan yid-es sean lḥeqq? Leqder-nni i ţqadaren ccix-nsen a sen-iṛuḥ, w’a s-inin yugad a d-iban belli yeɣleḍ. Xayel tura lukan ccix-agi ad yeǧǧ aqcic-nni ameaṣi s yiman-is a d-iwerri i inelmaden amek ara yefru tamsalt-agi.
13 Nezmer a d-nini belli Yahwa yexdem am ccix-agi. Mmekti-d belli di Eidin, mačči d imeuṣa-nni kan i teena temsalt. D imelyan n lmuluk i gellan ţfeṛṛiǧen. (Yub 38:7; Danyil 7:10) Ayen ara yexdem Yahwa bac ad ifru tamsalt-agi n lmeeṣeyya, izmer a d-yeǧǧ lateṛ d ameqran di lmalayekkat meṛṛa akk-d leibad. Acu i gexdem ihi? Yeǧǧa Cciṭan a d-issken amek ara yeḥkem leibad. Yeǧǧa daɣen imdanen ad sselḥun iman-nsen, ddaw n leḥkem n Cciṭan.
14. Yahwa yeǧǧa leibad ad sseddun iman-nsen. Deg wacu ara yeṣleḥ wannect-a?
14 Di lemtel-agi i d-nefka tura, ccix yeẓra belli aqcic-nni akk-d wid yeddan yid-es ɣelṭen. Yeelem daɣen belli ma yeǧǧa-ten a d-beggnen ma sean lḥeqq neɣ ala, wid akk yellan dinna ad sfaydin s wayagi. M’ara xesṛen yemeuṣa-nni, inelmaden meṛṛa iwumi yeṣfa wul ad ḥṣun belli d ccix-nni kan i gzemren a ten-iwelleh. Ad fehmen ayɣer ara yessufeɣ umbeed imeuṣa-nni. Kifkif daɣen deg wayen yeenan Yahwa. Yeẓra belli imdanen d lmalayekkat meṛṛa yeṣfan ad sfaydin m’ara ḥṣun belli Cciṭan akk-d yemeuṣa-nni nniḍen xesṛen, belli leibad ur zmiren ara ad sseddun iman-nsen. Am Irmiya zik-nni, ad lemden aselmed-agi n tideţ yesean azal: “Ḥṣiɣ, [a Yahwa]! Amdan, mačči deg ufus-is i tella tikli-s; m’ara ileḥḥu, mačči d neţţa i geţwellihen iqeddimen-is.”—Irmiya 10:23.
AYΓER ANNECT-AGI YAKK N LWEQT?
15, 16. a) Ayɣer i geemmed Yahwa i lemḥayen ad ilint seg wacḥal aya? b) Acimi Yahwa ur yexdim ara kra iwakken ur ţţilint ara, ɣef lemtel, tmenɣiwin?
15 Lameena, ayɣer i geemmed Yahwa i lemḥayen ad ilint seg wacḥal aya? Acimi ur yexdim ara kra bac ur d-ɣellin ara lehmum? A d-nwali snat leḥwayeǧ ur yexdim ara ccix-nni iɣef i d-nemmeslay di lemtel ieeddan. Tamezwarut, ur s-iḥeṛṛem ara i weqcic-nni ameaṣi ad yeereḍ a d-ibeggen ma yesea lḥeqq. Tis snat, ur t-ieawen ara di ccɣel-agi. Kifkif, llant daɣen snat leḥwayeǧ i geqsed Yahwa ur tent-ixeddem ara. Tamezwarut, ur s-iḥeṛṛem ara i Cciṭan d wid yeddan yid-es ad eerḍen a d-beggnen ma sean lḥeqq. Ihi iwulem ad ieeddi lweqt. Di luluf n iseggasen ieeddan, imdanen eerḍen mkul ṣṣenf n leḥkem. Tqeddmen di tussna (leilm) akk-d wayen nniḍen, meena lbaṭel, timmuɣbent, timenɣiwt akk-d lgirrat zaden akteṛ akk ɣef zik. Tura iţwabeggen-ed belli leḥkem n wemdan ur yerbiḥ ara.
16 Tis snat, Yahwa ur ieawen ara Cciṭan akken ad isselḥu ddunit. Γef lemtel, lukan yexdim kra bac ur ţţilint ara tmenɣiwin, ur d-iţban ara amzun yedda si lǧiha n yemeuṣa-nni? Ur d-iţban ara am wakken leibad zemren ad sselḥun iman-nsen bla ma yeḍra yid-sen uxessaṛ? Lemmer yexdim akka Yahwa, tili iţekka di lekdeb. Meena, Ṛebbi “ur iskiddib ara.”—Ieebṛaniyen 6:18.
17, 18. Acu ara yexdem Yahwa i cceṛ meṛṛa i d-yewwi Cciṭan akk-d leḥkem n leibad?
17 Lameena acu ara d-nini ɣef cceṛ meṛṛa i geḍran seg wasmi yakk i d-tebda lmeeṣegga? Ur ilaq ara a neţţu belli Yahwa d Bab n Tezmert. Yezmer ihi ad ikkes lemḍerra i d-wwint lemḥayen i leibad, yerna d ayen ara yexdem. Akken i t-id-neḥfeḍ, lexsaṛa i gḥuzan lqaea aţ-ţeţwikkes asm’ara tuɣal lqaea-yagi d lǧennet. Ayen i d-yeǧǧa ddnub ad yeţwimḥu s liman deg wesfel n leslak n Eisa, ma d ṭṭerr i d-tewwi lmut ad yekkes s ḥeggu n lmeyytin. Ṛebbi ad issexdem Eisa “iwakken ad ihudd lexdayem n Cciṭan.” (1 Yuḥenna 3:8) Ad yexdem ayagi yakk di lweqt iwulmen. Nezmer a nefṛeḥ imi ur yexdim ara annect-a uqbel, axaṭer ṣṣber-ines isemmeḥ-aɣ a nissin tideţ w’a t-neebed. (Γer-ed 2 Buṭrus 3:9, 10.) Taswiet-a, Ṛebbi yeţnadi wid iwumi yeṣfa wul akken ad ilin d iqeddacen-is yerna yeţeawan-iten ad ṣebren i lemḥani i geţeeddayen fell-asen di ddunit-agi yenhewwalen.—Yuḥenna 4:23; 1 Ikurintiyen 10:13.
18 Kra steqsayen ahat iman-nsen, qqaren-as: “Iwakken ur ţţilint ara lemḥayen-agi meṛṛa, mačči lukan axiṛ i d-yexliq Ṛebbi Adam akk-d Ḥewwa d imdanen ur nezmir ara maḍi ad eaṣin awal-is?” Bac aţ-ţafeḍ leǧwab i westeqsi-yagi, yelzem a d-temmektiḍ yiwet n tikci ɣlayen i k-d-yefka Yahwa.
ACU ARA TXEDMEḌ S TIKCI N ṚEBBI?
19. Anta tikci ɣlayen i ɣ-d-yefka Yahwa, yerna acimi i glaq a s-nefk lqima?
19 Akken i t-id-nenna deg yixef wis 5, mi d-ţwaxelqen leibad, teţţunefk-asen tlelli ad xtiṛen. Terriḍ-d s lexbaṛ acḥal i ɣlayet tikci-yagi? Ṛebbi ixleq-ed geddac n lḥiwan, i gţeddun s tiḥḥeṛci. Lameena, ur zmiren ara ad xedmen lxilaf ger lxiṛ akk-d cceṛ. Leibad ṣeneen-d iṛubuten, heggan-ten iwakken ad ţţaɣen awal i mkul lameṛ ara sen-iţţunefken. A ɣ-yeeǧeb lḥal lukan i ɣ-d-yexliq akka Ṛebbi? Xaṭi, nefṛeḥ imi ɣ-d-teţţunefk tlelli bac a nextiṛ acu n ṣṣenf n wemdan ara nili, acu n tudert ara neic, menhu ara yilin d aḥbib-nneɣ akk-d wayen nniḍen. Nḥemmel a neseu kra n tlelli, yerna d ayen i ɣ-yebɣa Ṛebbi a t-neseu.
20, 21. Amek ara nessexdem akken ilaq tilelli i nesea di lxetyaṛ, yerna ayɣer i ɣ-ilaq a nebɣu ayagi?
20 Yahwa ur yebɣi ara a t-neebed s tin n bessif. (2 Ikurintiyen 9:7) A d-nefk lemtel: D acu ara ieeǧben i ubabat (neɣ i tyemmaţ)? Mmi-s ara s-yinin: “Ḥemmleɣ-k” axaṭer yumeṛ-as-t-id ḥedd, neɣ mmi-s ara s-t-id-yinin seg wul? Asteqsi iɣef i glaq ihi aţ-ţmeyyzeḍ d wagi: amek ara tessexdmeḍ kečč tilelli i k-d-yefka Ṛebbi? Cciṭan, Adam akk-d Ḥewwa ur ssexdmen ara maḍi akken ilaq tilelli-yagi. Rran di ṭṭerf Yahwa Ṛebbi. I kečč d acu ara txedmeḍ?
21 Tzemreḍ aţ-ţessexdmeḍ akken ilaq tikci-yagi ifazen, yeeni tilelli i teseiḍ di lxetyaṛ. Tzemreḍ aţ-ţernuḍ ɣer imelyan n medden i geddan si lǧiha n Yahwa. Ssefṛaḥen Ṛebbi, axaṭer sskanayen-d s lefeayel belli Cciṭan d akeddab yerna leḥkem-ines d lexsaṛa tameqrant. (Lemtul 27:11) Ula d kečč tzemreḍ a d-tessekneḍ aya ma tewwiḍ abrid yelhan. D ayen ara d-issefhem yixef ara d-itebeen.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn